বেনাপোল প্রতিনিধি : শার্শার সীমান্তবর্তী অগ্রভূলাট গ্রামের একটি মাছের ঘের থেকে পিস্তল, ম্যাগজিন ও গুলিসহ মামুন হোসেন (২৫) নামের এক অস্ত্র ব্যবসায়ীকে আটক করেছে পুলিশ। বুধবার রাতে শার্শার বাগআঁচড়া পুলিশ তদন্ত কেন্দ্রের পুলিশ সদস্যরা তাকে আটক করে। আটক মামুন শার্শা উপজেলার অগ্রভুলাট গ্রামের মাজহারুল ইসলামের ছেলে। বাগআঁচড়া পুলিশ তদন্ত কেন্দ্রের অফিসার ইনচার্জ জিয়াউর রহমান জিয়া জানান, গোপন সংবাদের ভিত্তিতে জানতে পারি ভারত থেকে অস্ত্র নিয়ে এসে একটি মাছের ঘেরে রাখা হয়েছে বিক্রির জন্য। গোপন সংবাদের ভিত্তিতে সংগীয় ফোর্স নিয়ে উপজেলার অগ্রভুলাট গ্রামের বাবুলের ঘেরে অভিযান চালিয়ে মামুনকে আটক করা হয়। এসময় তার শরীর তল্লাশী করে একটি বিদেশী পিস্তল, ম্যাগাজিন ও ২ রাইন্ড গুলি পাওয়া যায়। এ ব্যাপারে শার্শা থানায় একটি মামলা হয়েছে।